**IBADAH JUMAT AGUNG**



**Pukul 09:00**

**Huria Kristen Batak Protestan (HKBP) Yogyakarta**

**JUMAT AGUNG, 19 April 2019**

|  |  |
| --- | --- |
| **00** | **Tangiang Na Hohom BE 858** |
| **01** | **BE 76:1-2+4** |
| **SADA NAMA SANGKAP** | |
| **1.** Sada nama sangkap ni rohangku di sandok portibi on; Ndang tagamon na so las rohangku molo jumpang au inon; Naeng ma sai ingoton ni rohangku na binaen ni Jesus tu tondingku  Uju pinorsanNa i saluhutna dosangki  **2.** Ingkon sai Ibana ingotonku uju na tarpajal i  Tu hau pinarsilang ginantungkon sai mabaor mudarNa i; Ai humophop au ditaon uasna asa dohot au muse upaNa; Ai ditatap do au on di pandokNa : "Nunga sun!"  ***...... Jongjong di ayat 4......***  **4.** Gok di Ho ma au, ale Tuhanku jala Ho ma jambarhi; Dok ma amen, rongkom ma goarMu tu bagasan rohangki; Lomo ni rohaM ma sungkunonku di sude na naeng ulahononku  Olo, i ma padanki tu Ho, Jesus Tuhanki | |
| **02** | **Votum-Introitus-Martangiang:**  **A.VIII.A-D.VI.23** |
| **03** | BE 83:1+4-5 |
| **NA LAO DO BIRU-BIRU I** | |
| 1. Na lao do biru-biru i mamorsan angka dosa  Ni nasa hajolmaon i di benget ni rohaNa  Diporsan do sahitta i, dilehon do diriNa i, tu tangan pamunu; Ditaoni do na bernit i, ro di na tos hosaNa i, didok naeng porsanon ku  4. Saleleng na mangolu au naeng ingotonhu Jesus. Sude na binaenMi di au, hataM naeng hupatulus. Ho naeng haholonganku do huhut ihuthonongku Ho. Di dalan hangoluan tung ingkon Ho nampuna au; Mangolu manang mate au sai Ho do tioponhu  5. O Tuhan, hinauliMi sai naeng endehononku; Diringku ma pelenMi na naeng seahononku. O Jesus, jalo ma au on pasiat ma pamujingkon,  Baen sangap di goarMu! Pasahat au tu surgo i; Marhitehite mudarMi baen intan di tumpalMu! | |
| **04** | **Patik ni Debata: Patik I-X** |
| **05** | BE 78:1-3 |
| **O ULU NA SAP MUDAR** | |
| **1.** O ulu na sap mudar binaen ni bugangMi  Na sian janggarjanggar sisungsang duri i  O ulu hatongamon hian do tumpal Mi;  Ditaon Ho haleaon Ho naeng sombaonki  **2.** O bohi parsinondang na sangap situtu  Beasa tung marlangan sap ijur hurumMu?  Tung aha ma alana umbaen homur mataM?  Na mintop do sondangna di na lao tos hosaM  ***.....Jongjong di ayat 3 .........***  **3.** Au on tama o Tuhan, manaon na tinaonMi,  Dosangku do diporsan, Ho na tarsilang i,  Sai tatap ale Tuhan, Au na di joloM on  Huhut sai patuduhon, basaM tu rohangkon. | |
| **06** | **MANOPOTI DOSA & HASESAAN : B.9-C.9** |
| **07** | **BE 622:1-2** |
| **MANSAI NALNAL DIANGKA PARTINGKIAN** | |
| **1.** Mansai nalnal di angka partingkian, sinondang ni silangMu Tuhanki, sian hatiuron na marsinondang holongNa na so halompoan i; sude na bangso do marpanghirimon tu sondang ni asi ni roha i, songon parluga na manghalungunhon parbinsar ni mata ni ari i.  **2.** SilangMu Kristus tanda ni holongMu pahisar tondi na magopu i; mangalononghon sasude dosangku mabaor tu laut asi ni rohaMi; Naung tubu hami gabe na imbaru, na ni urasan sian dosa i  ala mudarMu na ni usehonMu di Golgata di hamamateMi. | |
| **08** | **Epistel : Mika 7:7-13** |
| **09** | **Koor :** |
| **10** | **BE 84:1+3** |
| **AUT NA GINORGA TU ROHANGKU** | |
| **1.** Aut na ginorga tu rohangku, bohiM di na lao mate Ho! Aut na huingot, o Tuhanku, tongtong pangkophopMi di au; Ai Ho do paluahon ahu, dosangku do pinorsanMi ;  Didaoni Ho parsahitonku ; Martua au binahen nii !  ***...... Jongjong di ayat 3 ........***  **3.** Mauliate ma rohangku, di Ho, o Jesus, Tuhanki!  Ho naeng tongtong haholonganku, marningot dengganbasaMi. Antong, sai tiop ma tanganku, manogu au tu lambungMi; Dijalo Ho do tangiangku; sai pos do rohangki disi. | |
| **11** | **Manghatindanghon Haporseaon** |
| **12** | **Koor :** |
| **13** | **TINGTING: (Terlampir)** |
| **14** | **Ayat Pelean:**Mazmur/Psalmen/Psalms 50: 14 TEV**523** |
| **15** | **BE 449:1--- BL. 300  *(Pelean Ia & Ib)*** |
| **SAI SOLHOT TU SILANGMI** | |
| 1. Sai solhot tu silangMi, Jesus ingananku Mual na mabaor disi, i ma inumonku.  SilangMi, Tuhanki i ma pujionku. Paima sogot sahat au, i endehononku.  2. Lao ma au tu silangmi, i haporusanku, sai asi ma rohami, unang tulak ahu.  SilangMi, Tuhanki i ma pujionku. Paima sogot sahat au, i endehononku.  ***------ MUSIK -----***  3. Domu ma tu silangMi, i ma tioponku. Asa unang lilu au, Ho ihuthononku  SilangMi, Tuhanki i ma pujionku. Paima sogot sahat au, i endehononku.  4. Laos maniop silangMi sai paimaonku. GokkonMi tu surgo i, tu siteanonku.  SilangMi, Tuhanki i ma pujionku. Paima sogot sahat au, i endehononku. | |
| **16** | **JAMITA: Markus 15:22-32** |
| **17** | **BE 412:1---** *(Pelean II)* |
| **NDI DI DOLOK ADUI** | |
| 1. Ndi di dolok adui, silang ni Tuhan i, sap mudar sap tijur do i; Jesus mate disi asa malum dibaen, sude angka gondok roha i. Dibaen i, tung holong rohangki, mida silang di Golgata i. Hupasolhot diringku tusi, dompak surgo pardalananki.  **2.** Dileai jolma i silang ni Tuhanki, Hape, haluaon do i.  Nang godang dosangki, alai sesa do i, Dibaen mudar na durus disi. Dibaen i, tung holong rohangki, mida silang di Golgata i. Hupasolhot diringku tusi, dompak surgo pardalananki.  ***------ MUSIK -----***  **3.** Na mabaor sian i mudar ni Tuhan i, na tau paiashon au on. Tung na bernit ditaon Tuhan Jesus disi paluahon sude hita on. Dibaen i, tung holong rohangki, mida silang di Golgata i. Hupasolhot diringku tusi, dompak surgo pardalananki. | |
| **18** | **ULAON NA BADIA** |
| 1. **BE 152 : 1 JESUS NA MAMORSAN BL. 120**   Jesus na mamorsan dosa ni portibion, pangolu hami. Jesus na mamorsan dosa ni portibion, sai pasonang hami. A-men, a-men, a-men.   1. **BE 153:1+4 O JESUS NAUNG SINEAT**   O Jesus naung sineat di hau na pinarsilang.  RohaM tongtong daulat, nang uju Ho tarsilang.  Marutang hosa hami, ditaon Ho dosanami,  Asi rohaM o Jesus.  Pelean na badia, dagingMu sipanganon.  Di angka na porsea, mudarMu siinumon.  Sai ro ma maringanan marhite parpadanan,  di hami on, o Jesus.   1. **BE 702 : 1 – 2 PANGAN MA ROTI ON**   **1.** Pangan ma roti on ima daging ni Tuhan Jesus,  Inum ma sian i mudar ni Tuhanta do i  **2.** Jalo ma, pangan ma, asa sai tongtong Ho margogo. Inum ma sian i ngolu na manongtong di ho  Makanlah, minumlah, itulah tubuh, darah Yesus,  Hati dan jiwamu mendapat ampunan teduh.  *Makanlah, minumlah, itulah tubuh, darah Yesus,*  *T’rimalah rahmatNya hidup yang kekal bagimu.*  *Eat this bread drink this cup, come to Me and never be hungry!; Eat this bread, drink this cup, trust in Him and you will not thirst!*  *Jesus Christ bread of life those who come to You will not hunger!; Jesus Christ, risen Lord, those who trust in You will not thirst!*   1. **BE 9:1+6 *(Persembahan Ulaon Na Badia)***   **HUPUJI HOLONG NI ROHAMU BL.110**   1. Hupuji holong ni rohaMu, o Tuhan Jesus Rajangki. Tu Ho hulehon ma tondingku, ai i do pinangidoMi; Huhalupahon ma diringku mamingkir holongni rohaMu.   **6.** O Jesus uhir ma goarMu torang bagas tu rohangkon. Asa tarsurat di jolongku holong ni rohaMi tongtong. Hatangku ro di parangengku ingkon dipuji do goarMu. | |
| **19** | **Panutup: Tangiang Pelean, Ale Amanami, Pasupasu** |